Korbbal to je zespołowy szpil, we kery grajōm dwa manszafty, po piyńć szpilerów kożdy. Cwekym kożdygo ze manszaftów je zdobywaniy pōnktōw. Coby je zdobyć trza celniy wciepnōńć bala do korba. Nad właściwym przebiygym szpilu wachujōm arbitry. Zwyciynzcōm szpila je tyn mansaft, kery we cołkym szpilu zdobydzie wiyncyj pōnktōw. Korby wiszom 3 metry a 5 cyntymetrōw wysoko nad szpilplacym. Ta zorta szpilu przyprawioł kanadyjski profesōr James Naismith we grudniu roku 1891. Dzisioj korbbal je jednym ze nojczyńści ôglōndanych i nojpopularniyjszych szportów.